Mentanarnátt verður í Reykjavík tann 18. august, t. v. s. komandi leygardag. Vit kalla tað mentanarnátt, íslendingar kalla tað menningarnótt–hesaferð undir heitinum” Gakk tú í býin” (Gakktu í bæinn!) Stóra menningarnáttin verður hildin fyri seytjandu ferð í Reykjavík. Í sambandi við menningarnáttina er stór luttøka úr Føroyum, føroyskur tónleikur verður á skránni og fleiri føroysk listarfólk fara at sýna fram í Reykjavík. Tær konsertirnar verða eisini í konserthúsinum Hørpu. Meira er at lesa um menningarnáttina á www. menningarnott. is Heðin Mortensen, borgarstjóri, setir átakið kl. 14 leygardagin. Eftir tað syngur Hanus G. Johansen og allan dagin vísir Guðrið Poulsen fram myndlist. Kl 17 sýnir filmsbólkurin Rammatik filmin Mate í Kaldalón, har Hanus eisini syngur. Kl. 19 syngja og spæla Niclas & Lena í Kaldalón. Mikkalina vísir fram glaslist í Flóinn allan dagin. Tey luttakandi frá Tórshavnar kommunu eru umframt Heðin Mortensen, borgarstjóra, Ingibjørg Berg, kommunustjóri, og Bjørgfríð Ludvig, miðfyrisitingarstjóri. Tað er Uttanríkistænastan, sum stendur fyri føroyska innslagnum í mentanarnáttini.